**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS KARALIENĖS LUIZĖS JAUNIMO CENTRO NUOSTATŲ PATVIRTINIMO“ PROJEKTO**

**1. Projekto rengimą paskatinusios priežastys.** Šis sprendimo projektas parengtas, siekiant patvirtinti atnaujintus Klaipėdos karalienės Luizės jaunimo centro nuostatus.

**2. Parengto projekto tikslai ir uždaviniai.** Sprendimo projekto tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**3. Kaip šiuo metu yra teisiškai reglamentuojami projekte aptarti klausimai.** Šiuo metu galioja Klaipėdos karalienės Luizės jaunimo centro nuostatai, patvirtinti Klaipėdos miesto savivaldybės tarybos 2016 m. kovo 31 d. sprendimu Nr. T2-68. Šiuose nuostatuose reikia pakeisti struktūrinių padalinių buveinių rekvizitus, atlikti kitus pakeitimus, susijusius su pasikeitusiais teisės aktais ir centro bendruomenės susitarimais.

**4. Kokios numatomos naujos teisinio reglamentavimo nuostatos ir kokių rezultatų laukiama.** Šiuo sprendimo projektu teikiami Klaipėdos karalienės Luizės jaunimo centro nuostatai parengti, vadovaujantis Lietuvos Respublikos švietimo įstatymu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049, Lietuvos Respublikos socialinės apsaugos ir darbo ministro 2012 m. gruodžio 11 d. įsakymu Nr. A1-570 „Dėl Atvirųjų jaunimo centrų ir atvirųjų jaunimo erdvių veiklos aprašo patvirtinimo“, Klaipėdos miesto savivaldybės tarybos 2021 m. spalio 28 sprendimu Nr. T2-236 „Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms“ ir kitais teisės aktais, atsižvelgta į centro bendruomenės susitarimus.

Teikiamuose nuostatuose patikslinti ugdymo organizavimo būdai (kasdienis ir nuotolinis), papildytos centro funkcijos ir nuostatos, susijusios su centro valdymu (direktoriaus pavaldumas, kompetencija, atskaitomybė ir atsakomybė), savivaldos institucijų ir metodinės veiklos organizavimu (narių rinkimo, perrinkimo, posėdžių šaukimo, nutarimų priėmimo procedūros, terminai), atlikti kiti redakcinio pobūdžio pakeitimai. Taip pat teikiamuose nuostatuose atnaujinti centro struktūrinių padalinių rekvizitai (pavadinimai ir adresai), papildytos Atviro jaunimo centro funkcijos.

Patvirtinus pakeistus Klaipėdos karalienės Luizės jaunimo centro nuostatus, bus užtikrinamas teisės aktų vykdymas ir bus įtvirtinti centro bendruomenės narių susitarimai.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Kitų teisės aktų sprendimui įgyvendinti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Sprendimo projektui įgyvendinti papildomų lėšų nereikia. Centras padengs nuostatų įregistravimo išlaidas.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektą vertino Klaipėdos miesto savivaldybės administracijos specialistai ir Klaipėdos karalienės Luizės jaunimo centro taryba.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projektą inicijavo Klaipėdos karalienės Luizės jaunimo centro direktorius Ramūnas Kaubrys.

**10. Kiti reikalingi pagrindimai ir paaiškinimai.** Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

2. Klaipėdos karalienės Luizės jaunimo centro nuostatų, patvirtintų Klaipėdos miesto savivaldybės tarybos 2016 m. kovo 31 d. sprendimo Nr. T2-68 „Dėl Klaipėdos jaunimo centro pavadinimo pakeitimo ir nuostatų patvirtinimo“ 2 punktu, išrašas su visais Nuostatų pakeitimais ir papildymais, 9 lapai.

3. Klaipėdos karalienės Luizės jaunimo centro tarybos 2021-11-25 protokolo Nr. V2-8 išrašas, 1 lapas.

Švietimo skyriaus vedėja Laima Prižgintienė